Zinaida Valk-Bogdanovskaja
Zinaida Valk-Bogdanovskaja (ka Zinaida Valg-Bogdanovskaja, eesnimi ka kujul Sinaida; 17. detsember 1893 Peterburi – 13. juuli 1935 Elva) oli harfimängija. Ta õppis Peterburi Konservatooriumis Jekaterina Walter-Kühne klassis, esines seejärel suurel kontserditurneel Venemaal. Aastast 1921 elas ta Eestis. Ta töötas aastani 1935 teatris Estonia ja õppejõuna Tallinna Konservatooriumis. Ta esines solistina ning oli esimene Eesti harfimängija.